**הסכם טיפול נקודתי**

**הסכם קבלת תמיכה בהתאם לנוהל ישובים בטיפול נקודתי 2017**

**שנערך ונחתם בירושלים ביום \_\_\_\_בחודש \_\_\_\_\_\_\_\_\_ בשנת \_\_\_\_\_\_**

***בין***

ההסתדרות הציונית העולמית- החטיבה להתיישבות

רחוב מלך ג'ורג' 48 ירושלים

ח.פ.

(להלן: " החטיבה")

**מצד אחד**

***לבין***

המועצה האזורית/המקומית\_\_\_\_\_\_\_\_

ח.פ.

כתובת\_\_\_\_\_\_\_\_\_\_\_\_\_\_\_\_\_

(להלן:" המועצה")

**מצד שני**

הואיל והחטיבה פרסמה ביום \_8.4.2018 נוהל תמיכה בנושאי ישובים בטיפול נקודתי לשנת 2017 (להלן: "נוהל התמיכה") במסגרתו נקבע כי רשויות מקומיות זכאיות לקבל תמיכה במטרה לסייע לישובים הנתונים במצוקה ובמשבר חברתי – כלכלי המאיים על המשך קיומם וזאת במטרה לעודד צמיחה דמוגרפית, פיזור אוכלוסין אל המרחב הכפרי וחיזוק החוסן הכלכלי.. להלן:: "הפעולות") וזאת בהתאם להחלטת הממשלה מספר 1998 מיום 9.10.2016 בעניין "אצילת סמכויות הממשלה בתחום ההתיישבות והסדרת מערכת היחסים שבין ממשלת ישראל לבין החטיבה להתיישבות".

והואיל וביום \_\_\_\_\_\_\_\_ החליטה ועדת התמיכות של החטיבה לתמוך בישוב \_\_\_\_\_\_\_\_\_ באמצעות המועצה עפ"י בקשתה המצורפת כנספח א (תבנית תוכנית העבודה – נספח ה במרכבה) להסכם זה, בהתאם לקבוע בפרוטוקול ועדת התמיכה המצורף כנספח ב'.

**לפיכך הוסכם והותנה בין הצדדים כדלקמן:**

**מבוא**

* 1. המבוא להסכם זה ונספחיו מהווים חלק בלתי נפרד ממנו.

* 1. הסכם זה יכנס לתוקף רק לאחר חתימת שני הצדדים.

1. הנציג החטיבה לצורך יישום ההסכם הזה מבחינה מקצועית הינו \_\_\_\_\_\_\_\_\_\_\_\_\_\_\_\_\_\_\_\_.
2. כל שינוי או תיקון בהסכם זה יהא לו תוקף אך ורק בהחלטת ועדת תמיכות.

**תקופת ההסכם**

* 1. תקופת ההסכם לנושא ישוב בטיפול נקודתי היא ממועד חתימתו על ידי חשבת החטיבה ועד ליום 31.12.2018, להלן :"**תקופת ההסכם**")
  2. הארכת תוקף ההסכם כאמור כפופה להחלטת ועדת התמיכות.

**התחייבויות המועצה**

* 1. להעמיד את הסכומים המהווים את חלקה בביצוע הפעולות מושא התמיכה, כמוגדר בבקשת המועצה כפי המופיע בנספח א.
  2. לפעול בהתאם להוראות והנחיות נציג החטיבה, ככל שיינתנו, ולדווח להם, לפי דרישתם, על ביצוע פעולות מושא התמיכה.
  3. המועצה מתחייבת בחתימתה על הסכם זה כי השתתפותה במימון הפרויקט הינה ממקורותיה העצמאיים שלה, וכי התמורה שתשלם החטיבה על פי הסכם זה למועצה אינה עולה על 50-100 % (בהתאם להחלטת הועדה) מעלות ביצוע הפרויקט בפועל. פירוט מקורות המימון מופיע בנספח א' המצורף להסכם זה.
  4. בחירת הספקים לביצוע הפעולות מושא הסכם זה תבוצע אך ורק בהתאם להוראות חוק חובת מכרזים, תשנ"ב – 1992 ותקנותיו.
  5. כתנאי לקבלת כל אחד מהתשלומים תעביר המועצה לנציג החטיבה, חשבון ודווח מאושרים ע"י גזבר המועצה, בהתאם – נספח ג'.
  6. עם סיום התוכנית יוגש לחטיבה דו"ח סופי ומסכם, בהתאם לנספח ד' מאושר ע"י גזבר המועצה ונציג החטיבה.
  7. המועצה מתחייבת כי כספי התמיכה עפ"י נוהל זה, לא ישמשו לביצוע פעילות הנושאת אופי פוליטי או מפלגתי.
  8. המועצה מתחייבת להעמיד לטובת החטיבה, לטובת משרד החקלאות ופיתוח הכפר (להלן: "משרד החקלאות") ולטובת מי מטעמם כל מידע או מסמך הנדרש לצורך בקרה ופיקוח על ביצוע הפעולות מושא הסכם זה.

**תשלום התמיכה**

* 1. בהתאם להחלטת ועדת התמיכות, המועצה תקבל סכום של \_\_\_\_\_\_\_\_, בנושאים בתחום חברה וקליטה בכפוף לביצוע הפעולות שאושרו לביצוע על ידי ועדת התמיכות במהלך התקופה מיום 1.1.2017 ועד ליום 31.12.2017. בנושא בינוי ותשתית בכפוף לביצוע הפעולות שאושרו לביצוע ע"י ו. התמיכות במהלך התקופה מיום 14.9.2017 ועד 31.12.2018.
  2. מוסכם בין הצדדים כי אם יחול מס ערך מוסף על האמור בהסכם זה יראו את הסכום הנ"ל ככולל מע"מ והחובה לתשלומו תחול על המועצה.
  3. מבלי לפגוע בכל האמור לעיל וכתנאי לביצוע תשלום כלשהו תהא החטיבה רשאית לדרוש מהמועצה חשבונות כספיים, דיווחים נוספים וכל מידע אחר הקשור והכרוך בביצוע הפעולות.
  4. מובהר בזאת, למניעת ספקות, כי התשלומים יבוצעו אך ורק עבור הפעולות שבוצעו בפועל, בהתאם לדוחות שהוגשו ואושרו ע"י נציגי החטיבה במהלך תקופת ההתקשרות ועבור פעולות שבוצעו בהתאם למועדים הנקובים בס"ק א' לעיל.
  5. החטיבה תהא רשאית לבצע תשלומים על פי הסכם זה בהעברה בנקאית ישירות לחשבון הבנק של המועצה, לפי הפרטים שנקלטו במערכת מרכב"ה.
  6. פעולות לביצוע תשלומים לפי הסכם זה יהיו בהתאם להוראות החשב הכללי במשרד האוצר, כפי שהן מתפרסמות באתר [www.takam.mof.gov.il](http://www.takam.mof.gov.il), ואשר תהיינה בתוקף בעת כל תשלום.
  7. החטיבה רשאית להביא הסכם זה לידי סיום בהתאם להחלטת ועדת התמיכות, ולאחר שניתנה למועצה זכות טיעון.
  8. הובא ההסכם לידי סיום כאמור, תשלם החטיבה למועצה רק את התשלומים המגיעים לה, על פי תנאי הסכם זה, עבור ביצוע הפעולות בפועל עד ליום סיום ההסכם עפ"י החלטת הוועדה. המועצה לא תהא זכאית לתשלום ו/או פיצוי כלשהו עקב הבאת ההסכם לידי סיום כאמור.

**קניין רוחני**

* 1. על פי הסכם זה החטיבה ומשרד החקלאות יהיו בעלי הזכויות בקניין הרוחני בכל הנוגע לפעולות מושא הסכם זה, לרבות זכויות היוצרים, בכל החומר או התיעוד אשר הופק, הוכן או פותח במסגרת ההסכם, בכל דרך שהיא, לרבות תוכנות או חומר לימודי מכל סוג ומין (להלן ביחד: "החומרים"), וכל אלה יהיו בבעלות החטיבה ומשרד החקלאות אשר יהיו רשאים להשתמש בהם בכל דרך, צורה, אופן ותנאי שימצאו לנכון ללא תשלום מכל סוג ומין למועצה.

החטיבה ומשרד החקלאות יהיו רשאים להשתמש בכל החומרים לפי העניין, בכל דרך, צורה ותנאי שימצאו לנכון, בשלמותם או בחלקם בין בעצמם ובין באמצעות גוף או אדם אחר מטעמם, מבלי שיהיו חייבים בתשלום נוסף כלשהו.

* 1. המועצה מתחייבת למסור לחטיבה את כל החומרים כאמור בס"ק א. לעיל, מיד עם סיום הכנתו או במועד שבו הסכם זה יבוא לידי סיום או יבוטל או יופסק, מכל סיבה שהיא, מיד עם דרישה ראשונה מאת החטיבה בכל שלב שהוא. בנוסף תנקוט המועצה על חשבונה בכל האמצעים הנדרשים, לרבות אמצעים משפטיים, באופן שהבעלות בחומרים תעבור לחטיבה ולמשרד החקלאות בלא שתהא כל מניעה על פי כל דין, הסכם או באיזה אופן אחר להעברת הבעלות בהם, כאמור.

**הוראות שונות**

* 1. בין החטיבה ומשרד החקלאות לבין עובדי המועצה או הפועלים מטעמה או בשמה או המועסקים על ידה בכל דרך שהיא, בביצוע הפעולות (להלן ביחד: "המועסקים"), אין ולא יהיו יחסי עובד-מעביד או יחסים משפטיים אחרים מכל סוג שהוא;
  2. על החטיבה ועל משרד החקלאות אין ולא תחול אחריות או חבות כלשהי כלפי המועסקים או בגינם, לרבות בקשר להעסקתם או הפסקת העסקתם על ידי המועצה, או מי מטעמה מכל סיבה שהיא.
  3. מובהר בזאת להסרת ספק ומבלי לפגוע באמור בס"ק ב. לעיל כי המועצה היא המעסיקה הבלעדית של המועסקים, וכי בכל מקרה שהחטיבה או משרד החקלאות יידרשו או ייתבעו בכל דרך שהיא לתשלום כלשהו ע"י מי מהמועסקים, או במידה שתקבע בכל דרך שהיא חבות כלשהי של החטיבה או משרד החקלאות כלפי מי מהמועסקים - תשפה המועצה את החטיבה או את משרד החקלאות, לפי העניין מיד עם קבלת דרישתם בכתב, במלוא התשלומים וההוצאות שיגרמו להם עקב האמור, לרבות הוצאות משפטיות ואחרות שיהיו כרוכות בהגנה מפני תביעה או דרישה או קביעה כאמור.
  4. המועצה בלבד אחראית לתשלום השכר או כל התשלומים המגיעים למועסקים או בגינם, על פי כל דין ונוהג, בקשר או עקב או כתוצאה מהיחסים בינם לבין המועצה.
  5. המועצה תהא אחראית, על פי כל דין, לכל אובדן פגיעה או נזק, גוף או רכוש, שייגרמו לכל אדם או תאגיד, לרבות החטיבה, עובדיה וכל הפועלים מטעמה או בשמה או עבורה, לרבות משרד החקלאות וכל צד ג' שהוא, עקב או כתוצאה ממעשה או מחדל שלה ושל המועסקים או קבלנים וקבלני משנה מטעמה, בקשר לפעילות או לביצוע הסכם זה.
  6. החטיבה או משרד החקלאות לא יישאו באחריות או בחבות כלשהי לכל נזק גוף או רכוש אשר יגרמו עקב או כתוצאה ממעשה ו/או מחדל בקשר לפעילות או לביצוע הסכם זה, לחטיבה, למועצה או למועסקים או לכל צד ג'.
  7. המועצה מתחייבת לשפות את החטיבה או את משרד החקלאות, מיד עם דרישתם הראשונה בכתב במלוא הסכום אשר יידרשו החטיבה או משרד החקלאות לשלם או להוציא, בכל דרך שהיא כתוצאה ממעשה או מחדל שנגרם או נעשה ע"י המועצה או כתוצאה מהפרה או מאי קיום התחייבות כלשהי אשר חלה על המועצה על פי הסכם זה, או הפרה או אי קיום התחייבות של כל הוראה על פי דין או רשות מוסמכת או כתוצאה מדרישה או תביעה של אדם או גוף כלשהו, בגין נזק או חבות שהמועצה אחראית לו על פי הסכם זה או על פי דין. השיפוי האמור יחול גם על הוצאות משפטיות ואחרות שיהיו כרוכות בהגנה מפני תביעה או דרישה כאמור.
  8. מבלי לגרוע מהתחייבויותיה של המועצה על פי הסכם זה או על פי כל דין, מתחייבת המועצה לערוך ולקיים, למשך תקופת ההסכם את הפוליסות הבאות :

1. אחריות כלפי צד ג', המבטח את חבות המועצה בגין נזק לגופו ו/או לרכושו של כל אדם ו/או גוף, לרבות המשתתפים בביצוע הפעולות , החטיבה עובדיה וכל הפועלים בשמה ו/או מטעמה בגבול אחריות שלא יפחת מ- 5,000,000 $ (חמישה מיליון דולר) לאירוע ובמצטבר לתקופת ביטוח. ביטוח זה לא יהיה כפוף לכל הגבלה בדבר חבות הנובעת מאש, התפוצצות, בהלה, מכשירי הרמה, פריקה וטעינה, הרעלה, שביתה והשבתה, שימוש בנשק ותביעות תחלוף מצד המוסד לביטוח לאומי". החטיבה ומשרד החקלאות יירשמו כמבוטחים נוספים בפוליסה עם סעיף אחריות צולבת.
2. ביטוח אחריות מעבידים בגין חבות המועצה כלפי המועסקים על ידיה בביצוע הסכם זה, בגבול אחריות שלא יפחת מ- 5.000.000$ (חמישה מיליון דולר) לאירוע ובמצטבר לתקופת ביטוח. ביטוח זה לא יכלול כל הגבלה בדבר קבלנים, קבלני משנה ועובדיהם והעסקת נוער.

הביטוח יורחב לשפות את החטיבה ואת משרד החקלאות, במידה שייקבעו מי מהם בפס"ד חלוט כמעסיקיהם של עובדי או מועסקי המועצה .

* 1. הביטוחים האמורים בס"ק ד. והאמור בנספח ד' יכללו תנאי לפיו הביטוח לא יצומצם ולא יבוטל במשך תקופת ההסכם.
  2. ביצועם או אי ביצועם של הביטוחים, במלואם או בחלקם, אין בהם כדי לגרוע מאחריותה של המועצה על פי הסכם זה או על פי כל דין.

**סעיף זה כולו מהווה תנאי יסודי בהסכם .**

1. המועצה מתחייבת לא להעביר או להסב או לשעבד לאחר כל או חלק מזכויותיה או חובותיה על פי הסכם זה או הנובעים ממנו.
2. בכל כתבה או פרסום או דיווח לגורמי חוץ כלשהם ביחס לביצוע הפעולות על פי הסכם זה, תציין המועצה כי הפעילות ממומנת גם באמצעות החטיבה, במסגרת פעולות החטיבה. אופן הציון ונוסח הפרסום של שמה של החטיבה יתואם עם נציגיה קודם   
    לפרסום.
3. החטיבה תהא רשאית לקזז מכל סכום לו המועצה זכאית עפ"י נוהל זה, חובות מכל סוג שהוא כלפי החטיבה, שלה או של הישוב בו יבוצעו הפעולות על פי הסכם זה.
4. אי עמידת החטיבה על זכות כלשהי מכוח הסכם זה, ואי עמידה על מועדים עפ"י הסכם זה, לא ייחשבו כוויתור או דחייה או הודאה מצידה.
5. כל הודעה אשר תשלח בדואר רשום ע"י אחד הצדדים למשנהו לפי הכתובות במבוא להסכם, תחשב כאילו הגיעה לתעודתה כעבור 48 שעות משעת מסירתה למשלוח בדואר, ואם נמסרה ביד או הועברה בפקס, בעת מסירתה או העברתה, לפי העניין.

**ולראיה באו על החתום:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**"המועצה" ההסתדרות הציונית העולמית-**

**החטיבה להתיישבות**

ע"י ה" ה \_\_\_\_\_\_\_\_\_\_ ע"י ה"ה \_\_\_\_\_\_\_\_\_\_\_\_\_\_

המוסמכים לחתום בשמה המוסמכים לחתום בשמה

**אני הח"מ עו"ד \_\_\_\_\_\_\_\_\_\_\_\_\_\_\_\_\_\_\_ מאשר בזאת:**

**1. המועצה רשאית להתקשר בהסכם זה על פי מסמכיה ועל פי כל דין.**

**2. על הסכם זה חתמו \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**הרשאים לחתום בשם המועצה ולחייבה בחתימותיהם.**

\_\_\_\_\_\_\_\_\_\_\_ **עו"ד**

**יש לצרף:**

1. נספח א' – תבנית תוכנית העבודה (נספח ה' במרכבה)

2. נספח ב' – פרוטוקול ו. תמיכות מתאריך

3. נספח ג' – טבלת תשלומים רבעוני (טבלת אקסל)

4. נספח ד' – אישור עריכת ביטוח חתום.

5. אישור ת.ב.ר – לפרויקטים בתחום התשתית.

**נספח ד' - נספח ביטוח**

לכבוד

***ההסתדרות הציונית העולמית (להלן: "החטיבה")***

א. נ .

הנדון: ***אישור בדבר עריכת ביטוח ע"ש מועצה אזורית ( להלן: "המועצה")***

הננו מתכבדים לאשר בזאת כי החל מיום ועד יום ערכה חברתנו את הפוליסות הבאות על שם המועצה, קבלנים, קבלני משנה, משרד החקלאות ועל שם החטיבה בגין שירותים בפעולות התיישבותיות בהתאם להסכם עמכם שתנאיו ידועים לנו.

1. ביטוח אחריות כלפי צד ג', בגבול אחריות שלא יפחת מ- 1,000,000 $ (1 מיליון דולר) לאירוע ובמצטבר לתקופת ביטוח שנתית.

ביטוח זה כפוף לסעיף אחריות צולבת החטיבה ומשרד החקלאות נרשמו כמבוטחים

נוספים.

מס' פוליסה

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |

1. ביטוח אחריות מעבידים בגין חבות המועצה כלפי המועסקים על ידה בגבול אחריות שלא יפחת מ- 5.000.000 מ' דולר ארה"ב (חמישה מיליון דולר) לאירוע ובמצטבר לתקופת ביטוח שנתית.  
   ביטוח זה אינו כולל כל הגבלה בדבר קבלנים, קבלני משנה ועובדיהם וכן העסקת נוער.

הביטוח מורחב לשפות את החטיבה ואת משרד החקלאות היה ויחשבו כמעבידים של עובדים או מועסקי המועצה או מי מהם.

מס' פוליסה

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |  |

**כל הפוליסות המפורטות לעיל תהיינה כפופות להוראות הבאות:**

1. אנו מוותרים על הזכות לתחלוף כנגד החטיבה וכנגד הסוכנות היהודית לא"י, לרבות עובדיהן ובני משפחותיהם ו/או מי מטעמן. ויתור כאמור לא יחול לטובת אדם שגרם לנזק בזדון.

2. הפוליסות כוללות תנאי מפורש על פיו הן קודמות לכל ביטוח אשר נערך ע"י החטיבה ו/או על ידי הסוכנות היהודית לא"י, והן מהוות ביטוח ראשוני ללא קשר לפוליסות בטוח שערכו החטיבה או הסוכנות היהודית לא"י. לעניין זה אנו מוותרים על כל טענה ו/או דרישה כלפי מבטחיכם ו/או כלפי מבטחי הסוכנות היהודית לא"י בדבר שיתוף בביטוחים שנערכו על ידם עבורכם ו/או עבור הסוכנות היהודית לא"י.

3. הפוליסות הנ"ל לא תבוטלנה ולא יחול בהן שינוי לרעה, אלא אם כן תימסר לכם הודעה בדואר רשום על כוונתנו לעשות כן 30 יום מראש.

4. אי קיום תנאי הפוליסות על ידי המועצה ו/או הבאים מטעמה, בתום לב, לא יגרעו מזכותה של החטיבה לקבל שיפוי עפ"י הפוליסות הנ"ל.

1. מוסכם כי המועצה תישא בתשלום הפרמיות ובתשלום סכומי ההשתתפות העצמית בגין הביטוחים הנ"ל.
2. הפוליסות הנ"ל תורחבנה לכסות גם את חבותה של החטיבה, הסוכנות היהודית לא"י, עובדיהן, מנהליהן ומי מטעמן בגין אחריותם למעשרים ו/או למחדלים של המועצה ו/או של כל הבאים מטעמו ו/או לנזק שייגרם וזאת בכפוף לסעיף אחריות צולבת.

**אישורנו כפוף לתנאים ולהסתייגויות של פוליסות הביטוח המקוריות עד כמה שלא שונו על פי האמור באישור זה.**

בכבוד רב,

|  |  |  |  |  |
| --- | --- | --- | --- | --- |
| שם המבטח וחותמתו |  | שם החותם בשם המבטח ותפקידו |  | חתימה |

בכבוד רב

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

חותמת המבטח שם החותם

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

חתימת המבטח תפקיד החותם

סימוכין: 0586451